Lisa 1
14.05.2024 käsunduslepingu
nr 3-6/24/494-1 juurde

TEHNILINE KIRJELDUS

„Kevadtorm 2024 omanikujärelevalve teenus“

1.	LEPINGU EESMÄRGID JA OODATAVAD TULEMUSED

1.1.	Lepingu eesmärgiks on tellida järelevalve teenuse osutajalt (edaspidi Omanikujärelevalve) omanikujärelevalve teenus (edaspidi teenus). 
1.2.	Omanikujärelevalvet teostatakse lähtuvalt tehnilisest kirjeldusest ja kehtivatest õigusaktidest, sh Majandus- ja taristuministri 02.07.2015 määrusest nr 80 „Omanikujärelevalve tegemise kord“.
1.3.	Omanikujärelevalve ülesandeks on teostada teedeehituslike remonttööde (edaspidi töö või tööd) mahtude eelarvestamine ning hilisem tööde teostamise järelevalve.
1.4.	Remonttööde objektiks on õppuste poolt tekitatud kahjude hindamine põhiliselt Lääne- ja Edela-Eestis.
1.5.	Lepingu eesmärgid:

1.5.1.	Õppuste kahjude mahtude määramine.
1.5.2.	Tööde kvaliteedi, mahtude ja maksumuse kontroll.
1.5.3.	Tööde lepingulise, administratiivse ja tehnilise järelevalve teostamine.
1.5.4.	Tööde kvaliteedi kontroll.

1.6.	Järelevalve töö tulemused:

1.6.1.	Remonttööd on lõpetatud tähtaegselt ja kvaliteetselt vastavalt remonttööde ning omanikujärelevalve teenuse lepingutingimustele.  

2.	OMANIKUJÄRELEVALVE OBJEKTIDE KIRJELDUS

2.1.	Omanikujärelevalve ülesandeks on teostada õppuste käigus tekkinud maastikukahjude hindamine, lepingupartneri remontööde tehniline kontroll tööde teostamise ajal ning järel. Omanikujärelevalvet teostatakse lähtuvalt kehtivatest õigusaktidest.
2.2.	Töö hulka kuuluvad punkti 2.2 alapunktides toodud kahjudele mahtude määramine, remondi metoodika määramine, tehnoloogia ja tehnika ettepanekud ning hiljem tööde kontroll:

2.2.1.	 Erakinnistutel on põldudel ja heinamaadel sõidetud Kaitseväe rasketehnikaga. Tekkinud on kahju põllusaadustele, põllule, heinamaale on sisse sõidetud rööpad (moodustab hinnanguliselt 75% kahjustuste mahust);
2.2.2.	 Rikutud on metsateid, riigimaanteid ning erateid. Tekkinud on kahjud katendile, nõlvadele, liiklusmärkidele jne;
2.2.3.	 Maha on sõidetud aiaposte ning aedu;
2.2.4.	 Erahoovides on autodega sõidetud. Kahju on saanud haljastus või erateed;
2.2.5.	 Lõhutud on truupe ja sildu. Kahjustada on saanud truupide otsad, truup ise on mõranenud, lõhutud on sildade piirded või silla tekiplaat;
2.2.6.	 Maha on sõidetud metsanoorendikke ning kahjustatud metsas puid;
2.2.7.	 Metsa alla, põllule on kaevatud kaevikuliine, paigaldatud liivakotte ning linte;
2.2.8.	 Ja muud kahjud.

2.3.	Objekti tööpiirkonnad on järgnevad: 

2.3.1.	 Suuremad tegevused toimuvad:

2.3.1.1.	Häädemeeste vald
2.3.1.2.	Lääneranna vald
2.3.1.3.	Põhja-Pärnumaa vald
2.3.1.4.	Pärnu linn
2.3.1.5.	Saarde vald
2.3.1.6.	Tori vald
2.3.1.7.	Mulgi vald

2.3.2.	 Väheses ulatuses on töid oodata:

2.3.2.1.	Haapsalu linn
2.3.2.2.	Saaremaa
2.3.2.3.	Hiiumaa
2.3.2.4.	Lääne-Nigula vald

3.	TEENUSE KIRJELDUS

3.1.	Omanikujärelevalve on kohustatud:

3.1.1.	Omanikujärelevalve tagab omaniku järelevalve tegevusteks vastava pädevusega inseneri oma meeskonnas:

3.1.1.1.	Projektijuht/vastutav insener (diplomeeritud teedeinsener, teedeehitus ja korrashoid, omanikujärelevalve, tase 6 või kõrgem)

3.1.2.	 Kasutama tööde teostamisel kehtiva kutsetunnistusega pädevaid isikuid.
3.1.3.	 Arvestada tuleb, et mais on vajadus vastutaval inseneril koos meeskonnaga viibida piirkonnas orienteeruvalt 70h nädalas, juuni-juuli-august orienteeruvalt minimaalselt 20h nädalas ja september minimaalselt 8h nädalas (tegemist on näitlikult hinnatud tundide mahuga ning reaalsed mahud võivad erineda. Sõiduaeg ei ole arvestatud tundide arvestuse sisse). 
3.1.4.	 Täpsed tööde mahud ja vajadus objektil viibida selguvad, kui reaalsed kahjud on tekkinud.
3.1.5.	 Projektijuht üksi või koos meeskonnaga peab korraldama oma tööperioodid selliselt, et oleks tagatud Omanikujärelevalve kohustuste pidev täitmine. 
3.1.6.	 Omanikujärelevalve peab pidama päevikut tööde teostamiseks kulunud aja kohta ja esitama korra kuus kulutatud tundide arvestuse käsundiandjale.
3.1.7.	 Omanikujärelevalve peab moodustama oma lepinguliste ülesannete täitmiseks piisava suuruse ja kogemustega Omanikujärelevalve meeskonna, kuhu peavad kuuluma sobivalt kvalifitseeritud insenerid ja teised eriala spetsialistid, kes on tehniliselt kompetentsed oma kohustuste täitmiseks.
3.1.8.	 Kokku tuleb pakkumise tegemisel arvestada ühe vastutava inseneriga, kellel on vastav pädevus (vastavalt punktile 3.1.1) ning lisaks 2 abiinseneri. Abiinsenere peab kindlasti kasutama perioodil 13.05.2024 kuni 28.06.2024. Edaspidi lepingu täitmisel on abiinseneride kasutamine vabatahtlik. 
3.1.9.	 Abiinsenerid peavad olema suutelised tehnilises kirjelduses nõutud mahus mahte määrama ning olema vajadusel suutelised Kaitseväe isikkoosseisu abistama mahtude ja kahjude hindamisel.
3.1.10.	Kasutatava meeskonna nimekiri tuleb käsundiandjale edastada pärast lepingu sõlmimist.
3.1.11.	Omanikujärelevalve peab tagama oma meeskonnale piisava toetuse ja varustatuse tööks vajalike seadmete ja transpordiga. 
3.1.12.	Omanikujärelevalvele nivelleerimis- ja mõõdistustööde meeskonna koos vastavate seadmetega mõõdistamiseks ning märkimistöödeks ja lõpetatud tööde kontrollimiseks peab tagama Omanikujärelevalve.
3.1.13.	Kahjude info edastatakse Omanikujärelevalve projektijuhile digitaalselt käsundiandja ja Omanikujärelevalve vahel peale lepingu sõlmimist kokkulepitud äpi kaudu andmebaasi. Andmebaasi tekkinud kahjude mahud peab projektijuht määrama 48 tunni jooksul pärast andmebaasi info üles laadimist. Projektijuhil on vajalik tööde teostamiseks juurdepääs nutitelefonile ja arvutile või tahvelarvutile.
3.1.14.	Omanikujärelevalve peab olema majanduslikult sõltumatu remonti teostavast ettevõttest ning teavitama käsundiandjat koheselt muudest asjaoludest, mille tõttu ta ei saa olla objektiivne käsundiandja huvide esindamiseks ja teenusega seotud otsuste tegemisel. Kui remonttööde käigus sellised asjaolud ilmnevad, on omanikujärelevalve kohustatud sellest käsundiandjat informeerima.
3.1.15.	Tegema käsundiandjale ettepanekuid ehitus-ning remondikulude vähendamiseks.
3.1.16.	Kasutatavate materjalide ja -toodete nõuetekohasuse osas kontrollima remonttöödel kasutatavate ehitusmaterjalide ja -toodete vastavustunnistuste või muude dokumentide olemasolu, mis tõendavad, et vastav ehitusmaterjal või -toode vastab nõuetele. Nimetatud dokumendid peavad olema esitatud enne materjalide ja toodete paigaldust. Omanikujärelevalve teostab vajadusel ehitustoote ja töö hinna vastavuse kontrolli turuhinnale käsundiandja poolt välja valitud kolme hinnapakkumise põhjal. 
3.1.17.	Vajadusel korraldama ekspertiiside tellimist.
3.1.18.	Korraldama informatsiooni vahetamist ja asjaajamist remonttööde töövõtja kohaliku omavalitsuse, võrkude valdajate, inspektsioonide ja käsundiandja vahel.
3.1.19.	Aktsepteerima või lükkama argumenteeritult tagasi peatöövõtjate poolt kaasatavad alltöövõtjad.

Tööde teostamise ajal

3.1.20.	Teostama remonttööde käigus objektil järjepidevat omanikujärelevalvet, osalema käsundiandja esindajana vajadusel nõupidamistel, edastama dokumente kõigile osapooltele ja säilitama neid remonttööde lõpuni.
3.1.21.	Jälgima remontööde teostamise graafikut, teavitama käsundiandjat graafiku kõrvalekalletest, mis takistavad objektide tähtaegset valmimist.
3.1.22.	Kaasama vajadusel eriosade kvaliteedi ja vastavuse kontrolliks eriosade spetsialistid, kes omavad vastavat kompetentsi ja kvalifikatsiooni.
3.1.23.	Kontrollima remonttöid ning üldist ohutust ümbruskonnale, et oleks tagatud keskkonnaohutus ning ümbruskonnale levivate ehitamisest tulenevate kahjude vältimine.
3.1.24.	Vaatama läbi remontööde vastuvõtuaktid mahtude ja kvaliteedi osas, viseerima remonttööde vastuvõtuaktid. Juhul, kui aktides esineb vigu või puudusi, ei tohi Omanikujärelevalve akte viseerida.
3.1.25.	Korraldama remonttööde käigus võimalike tekkivate erimeelsuste lahendamist.
3.1.26.	Vaiete korral ehitajaga tööde mahtude ja hindade osas esitama käsundiandjale seisukoha võtuks vajaliku informatsiooni vaidlusaluste tööde kohta.

Muudatuste haldus

3.1.27.	Korraldama käsundiandja nõudmisel võimalikele lisa- või muudatustöödele hinnapäringute küsimise, tuues käsundiandjale seisukohavõtuks vajaliku majandusliku ja tehnilise informatsiooni ning tutvustades võimalikke alternatiivseid ning käsundiandjale soodsamaid lahendusi. Lisa- või muudatustööde menetlemisel peab Omanikujärelevalve veenduma, et:
3.1.28.	muudatus on vajalik ja põhjendatud;
3.1.29.	muudatusega ei kaasne lõpptulemuse halvenemist ja/või mittevastavust, halduse või hoolduse kulude suurenemist jne;
3.1.30.	muudatuse maksumus on käsundiandja jaoks optimaalne ja põhjendatud;
3.1.31.	muudatus on vastuvõetav käsundiandjale;
3.1.32.	muudatus on vastavuses sõlmitud lepingutega;
3.1.33.	muudatustööde maksumuse kontrollimiseks nõuab töövõtjalt, et muudatustööde kalkulatsioonides oleksid esitatud tööde füüsilised mahud ja maksumused;
3.1.34.	muudatustööde maksumuse hindamisel arvestab lepingus toodud ühikmaksumusi. Juhul kui lepingus ei ole ühikmaksumusi märgitud, tuleb lähtuda ehitusturu hindadest. Vajadusel tuleb võtta ka alternatiivhinnapakkumisi veendumaks, et töö teostaja poolt esitatud muudatustööde maksumus on õige ega ole kõrgem ehitusturu hindadest.
3.1.35.	Menetlema võimalikke lepingumuudatusi käsundiandja ja ehitajate vahel ning tegema ettepanekuid käsundiandjale.
3.1.36.	Kooskõlastama remontööde ettenägematuid muudatusi käsundiandjaga.

Objekti üleandmine

3.1.37.	Korraldama tööde tehnilise vastuvõtu koostöös käsundiandjaga ja koostama tööde lõpuaktid.
3.1.38.	Korraldama objekti üleandmise käsundiandjale ja kontrollima kogu remonti puudutava käsundiandjale üleantava dokumentatsiooni nõuetele vastavust.

4.	GARANTII

4.1.	Omanikujärelevalve annab töödele vähemalt 6 kalendrikuulise ehitusjärgse garantii alates hetkest, mil poolte kontaktisikud on allkirjastanud vastava üleandmise-vastuvõtmise akti.
4.2.	Omanikujärelevalve on kohustatud garantiiajal töödes ilmnenud vead ja puudused kõrvaldama omal kulul esimesel võimalusel, kuid mitte hiljem kui 30 tööpäeva jooksul vastava kirjaliku pretensiooni esitamisest arvates, kui ei ole kokku lepitud teisiti. Nimetatud juhul annab Omanikujärelevalve parendatud töödele lepingu punktis 4.1 nimetatud garantiiaja.

5.	LEPINGU TÄHTAEG

5.1.	Lepingu täitmise kavandatav aeg on 06.05.2024–30.09.2024.
5.2.	Teenust osutatakse üldjuhul tööpäeva jooksul, kuid arvestades erakinnistute omanikega kokkuleppeid, võib teenuse osutamine toimuda ka tööpäeva välisel ajal.